
3. Tiesību akta projekta ietekme uz valsts budžetu un pašvaldību budžetiem
	Priekšlikums
Finanšu ministrija, konceptuāli neiebilst jautājuma izskatīšanai Ministru kabineta sēdē, ja uz sēdi tiek virzīta š.g. 5.jūnijā elektroniski precizētā Ministru kabineta rīkojuma projekta un anotācijas redakcija. Vēršam uzmanību, ka saskaņā ar Likuma par budžetu un finanšu vadību 46.pantu budžeta finansētu institūciju vadītāji ir atbildīgi par šajā likumā noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem. Tādējādi Ekonomikas ministrija un Izglītības un zinātnes ministrija ir atbildīgas par piešķirto valsts budžeta līdzekļu izlietošanu atbilstoši mērķim, nodrošinot to ietvaros visus nepieciešamos pasākumus un neuzņemoties saistības, kurām nav finansiāla seguma, kā arī ievērojot Publiskas personas finanšu līdzekļu un mantas izšķērdēšanas novēršanas likuma noteiktās normas.

